昭君曲
作者：劉宰
朝代：宋

paragraphs: 朝日曜兮春花，玉壺炯兮清冰。
耿余心兮不欺，付妍醜兮丹青。
君王兮宵衣，壯士悲歌兮戰死。
豈余身兮憚殃，抗風沙兮萬里。
崔嵬兮增城，璀燦兮昭陽。
羌末路兮多艱，幸朕時之不當。
氊裘兮娛嬉，穹廬兮容與。
怨羣胡兮我欺，諗九天兮誰許。
南風兮徐來，掩涕兮無語。
四十五十兮無家，抑有慚兮夔女。